**Referat fra generalforsamling på Hellested Friskole og Børnehus**

**Onsdag den 24. april 2024 kl. 19.00** i Aulaen på Hellested Friskole og Børnehus

1. **Valg af dirigent**

Bjarne Rasmussen vælges som dirigent og det fastslås at generalforsamlingen er rettidigt indkaldt og dermed beslutningsdygtig.

1. **Valg af stemmetællere og referent**

Stemmetællere: Trine Brams og Pil Favrbo

Referent: Signe Frederiksen

1. **Tilsynsførendes rapport:** Anders Rasmussen: Hvad er en tilsynsførende? Det er en person, der er udpeget af generalforsamlingen til at føre tilsyn med, at en friskole fører skole inden for de samme rammer som Folkeskolen og dermed står mål med Folkeskolen. Anders har som tilsynsførende gennemgået dokumenter vedr. skolen og været på besøg på skolen to gang i løbet af året, hvor han har observeret atmosfæren og dagligdagen og har haft samtaler med elever, personale og ledelsen.

**Vurdering:** Hellested Friskole og Børnehus er et dejligt sted at besøge. Der er fortsat en god stemning på skolen og der er ligeledes en arbejdsom og rar atmosfære i klasserummene. Skolen har tidssvarende lokaler som understøtter de pædagogiske aktiviteter hvilket bidrager til undervisningen på en positiv måde. Der er fokus og relevante foranstaltninger til støtte og pædagogisk bistand til særligt udfordrede elever. Der synes at være godt kollegialt samvær med fokus trivsel og professionalitet. Skolen har et fortsat udviklingsfokus med indsatser omkring Co-teaching i det kommende skoleår. På baggrund af observationer, samtaler og gennemgang af skolens planer, skemaer og øvrige aktiviteter er det min klare opfattelse at skolen står mål med den almindelige folkeskole og at skolens aktiviteter aktivt understøtter frihed, ligestilling og folkestyre.

Rapporten lægger offentligt tilgængelig i juni på STUKs hjemmeside.

 Anders Rasmussen vælges til tilsynsførende for et år mere.

1. **Formandens beretning:**  Er tilgængelig på hjemmesiden – der var ingen spørgsmål eller kommentarer.
2. **Skoleledernes beretning:** Er tilgængelig på hjemmesiden – der var ingen spørgsmål eller kommentarer.
3. **Bestyrelsens fremlægger den reviderede årsrapport til orientering:** Regnskabet fremlægges. For første gang i skolens historie havde skolen et underskud i 2023 på 19.777 DKK. Dette skyldes:
4. At vi er lidt færre elever i året, end vi var i året forinden – og det koster præcis det samme i løn at undervise en klasse – uanset om der er 16 eller 22 elever.
5. At vi bruger lidt flere penge på løn i bl.a. SFO som følge af en strategisk opgradering på personalesiden (og som jo har skabet en ENORM succes for SFO). Desværre bliver vi ikke rige af SFO-drift, men det er en del af det samlede værditilbud, vi ønsker at give børnene på stedet.
6. **Valg af bestyrelsesmedlemmer:**
	1. Valg til Forældrekredsen – på valg er:
	Signe Frederiksen (modtager genvalg) genvælges uden afstemning
	Karin Kragh Jensen (modtager ikke genvalg) Louise Mortensen vælges enstemmigt
	2. Valg til Skolekredsen – på valg er:

Kasper Svensson (modtager genvalg) genvælges uden afstemning

1. **Valg af suppleanter:**

1.suppleant: Anne Kahle

2. suppleant: Karin Kragh Jensen

1. **Valg af revisor:** Bestyrelsen peger på at fortsætte med Beierholm – Beierholm vælges
2. **Indkomne forslag:** Ingen indkomne forslag
3. **Eventuelt** - Alt kan drøftes – intet kan vedtages

**Tilgang til skole/børnehus**

Der spørges hvorfor der ikke kan være fortrinsret/reserverede pladser for børn fra Hellested. Det kan væres svært at få nye børnefamilier til byen, hvis de ikke kan få plads i den lokale daginstitution/skole. Vil man kunne reservere pladser, få fortin på ventelisten eller dispensere for flere end 22 elever i klasserne i en periode, hvis der flytter nogen til? Eller noget andet, som tilgodeser nye familier i Hellested.

Der svares, at balance mellem by og lokalmiljø på den ene side og skolens drift og elevoptag på den anden side løbende har været drøftet sidens skolens begyndelse som friskole og er vanskelig. Spørgsmålet afføder nemlig flere andre spørgsmål. Fx hvor mange pladser skal reserveres? Skal det være i alle klasser? Hvad er lokal – går grænsen ved byskiltet, sognet eller noget andet? Hellested har et relativt højt antal elever. pr klasse sammenlignet med andre friskoler, derfor har et max på 22 elever været fastholdt, uanset hvem der har henvendt sig i tidens løb. Dertil kommer økonomien i det. Én plads i skolen koster pt. alt i alt i omegnen af 70.000 DKK om året. Derfor vil reserverede pladser have betydning for skolens økonomi. I sidste ende vil dette gå fra personale, vedligeholdelse eller betyde højere pris pr. plads. Det er hensynet til dette, der har været grundlaget for skolens elevoptag.

Der spørges til, hvor mange der står på venteliste til de enkelte klasser. Der svares, at ikke alle klasser er fyldt op, man for nogle er der 1-2-3 stykker på venteliste for andre 0, men at det skifter hele tiden. Nogle klasser er fyldt op ved 0. klasse og andre er ikke i nærheden.

Der spørges til, hvor mange klasser er fyldt op? Der svares Ca. halvdelen

Der spørges til reglerne i Folkeskolen - Hvor mange må de være og hvad gør de med deling af klasser. Folkeskolens regler ridses kort op.

Der spørges til om ventelisten er prioriteret – hvad hvis der er flere på venteliste og der kun er en plads? Der svares, at vi i udgangspunkt godt må vælge, men i praksis er elever blevet taget ind i rækkefølgen på ventelisten.

**Digitalisering, mobilpolitik mm**

Der spørges til skolens mobilpolitik? Der svares, at mobilen skal være på fly og i klassens mobilhotellet. Mellemtrin og udskoling må tjekke mobilen i spisepausen, samt lave aftaler, hvorefter den lægges tilbage i mobilhotellet. Mobilen kan tages ud hvis den skal bruges i undervisningen.

Der spørges til mobilpolitik i sfo/morgen-sfo hvad er den? Der svares, at det er den samme som i skoletiden, men at sfoen er udfordret af mobiler og smartwatches og det forstyrrer børene. Nogle elever får lov om morgenen til at sidde med deres telefon i tiden op til, at de skal i klasserne.

Det konkluderes, at der er brug for en opdatering af teksten i mobilpolitikken, så den er tidssvarende ift. telefoner, ure og andre devices og tilgængelig på hjemmesiden.

Der spørges til skolens overvejelser ift. IT i de små klasser. De starter tidligt – er det nødvendigt?

Der svares, at det er en ongoing proces om, hvorvidt skolen bruger digitalisering på den rigtige måde. Det er et bevidst valg fra skolens side at være en IT-skole og at eleverne lærer at bruge PC tidligt, fx er det med til at skabe en god læseudvikling. Det åbner også op for nogle læringsplatforme med meget fagligt indhold, som er med til at gøre undervisningen interessant. Men når det er sagt, er PCen jo kun en del af undervisningen, det bruges også arbejdshæfter, klassesæt, mv. Det handler om balancen og hvor man får den bedste undervisning.

Flere synes, det er tidligt med pc i 0. klasse og at de der bliver digitale og at der med computeren også følger muligheden for spil. En forælder fortæller, at hjemme hos dem er det adskilt, så PC er til skole og IPads og Playstation er til leg.

**Blandet**

Ros til SFO. Blevet et fedt sted og dejligt med flere unge hjælpere med friske ben og god energi.

Der spørges til, om man kan have brætspilsfredag ligesom man har Gamer-fredag en gang om måneden. Der svares, at der er brætspil hver dag.

Der spørges til hvem der må gå i Brugsen. Der svares, at det må udskolingen om fredagen i det store frikvarter.

Der spørges til om man på Intra kan begrænse generelle beskeder, hvis man har flere børn. Kan der sættes noget teknisk op? Der svares, at det er vanskeligt at løse.

Arbejdsweekend. Fedt al personale var med. Der er et ønske om at koordinere bedre, også selv om det kræver noget forarbejde, så vi kan nå at gennemføre mere.

Der spørges til, hvad overvejelserne omkring alkohol til arrangementet er? Der svares, at det er holdningen, at når arbejdet er færdigt, kan man godt drikke en øl, fordi folk kommer i deres fritid, men at det naturligvis skal være med måde.

Slutter 20:40

Deltagere: 27

Efter generalforsamlingen 24.4.2024 konstituerede bestyrelsen sig med følgende fordeling af poster:

Formand: Line Buch-Jensen

Næstformand: Kasper Svensson

Kasser: Kasper Christensen

Bestyrelsesmedlem: Signe Frederiksen

Bestyrelsesmedlem: Rikke Michael Hansen

Bestyrelsesmedlem: Katrine Madsen

Bestyrelsesmedlem: Louise Mortensen